S-90/2009

Mál þetta, sem þingfest var í dag og dómtekið samdægurs, var höfðað með ákæru lögreglustjórans á Hvolsvelli, dagsettri 11. febrúar 2009, á hendur Þ-kk-þgf H-kk-þgf G-kk-þgf, kt. 000000-0000, Austurvegi 17, 870 Vík,

„fyrir umferðarlagabrot

með því að hafa, laugardaginn þann 26. janúar 2008, ekið bifreiðinni VX-692 af gerðinni KIA Sorento, frá heimili sínu að Austurgötu 17 í Vík og austur Klettsveg þar sem ákærði festi bifreiðina í snjó uns lögregla hafði þar afskipti af honum, sviptur ökuréttindum og með því að hafa, laugardaginn þann 23. ágúst 2008, ekið bifreið á bifreiðastæði austan við Mjódd í Reykjavík, sviptur ökuréttindum og óhæfur til að stjórna bifreiðinni örugglega vegna áhrifa tetrahýdrókannabaínólsýru uns lögregla hafði afskipti af ákærða á bifreiðastæðinu og fyrir að hafa umrætt sinn haft í vörslum sínum samtals 0,21 grömm af tóbaksblönduðu kannabisefni sem lögregla fann í fórum hans.

Telst brot ákærða varða við 1., sbr. 2. mgr. 45. gr. a. og 48. gr. umferðarlaga nr. 50/1987 sbr. 1. mgr. 100. gr nefndra umferðarlaga, sbr. 3. gr. laga nr. 24/2007 og 2. gr., sbr. 5. og 6. gr. laga um ávana- og fíkniefni nr. 65/1974, sbr. 166. gr. laga nr. 82/1998, 1. gr. laga nr. 13/1985, 3. gr. laga nr. 68/2001 og 2. gr., sbr. 1. gr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar, til greiðslu sakarkostnaðar og til að sæta sviptingu ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006 og til að sæta upptöku á framangreindum fíkniefnum (efnaskrá nr. 14346) samkvæmt reglugerð 6. mgr. 5. gr. laga nr. 65/1974, sbr. 2. gr. laga nr. 68/2001 og 2. mgr. 14. gr. reglugerðar nr. 233/2001. “

Ákærði mætti ekki við þingfestingu málsins þrátt fyrir löglega birtingu ákæru þann sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði framdi brot það sem greinir í ákæru en þó þannig að ákærði telst ekki hafa verið sviptur ökurétti í þau tvö skipti sem um ræðir heldur hafði hann þá ekki öðlast ökurétt að nýju í kjölfar ökuréttarsviptingar og var hann því án ökuréttar í greind sinn. Teljast brot hans réttilega færð til refsiákvæða. Ákærði hefur með háttsemi sinni unnið sér til refsingar.

Samkvæmt sakarvottorði sem liggur frammi í málinu gekkst ákærði, með lögreglustjórasátt hinn 29. maí 2007, undir að greiða 10.000 króna sekt og að verða sviptur ökurétti í 3 mánuði frá þeim degi. Hefur framangreint brot engin áhrif á ákvörðun refsingar í máli þessu. Þykir refsing ákærða hæfilega ákveðin 124.000 krónur í sekt til ríkissjóðs. Ber ákærða að greiða sektina innan fjögurra vikna frá birtingu dóms þessa en sæta ella fangelsi í 10 daga.

Þá er ákærði sviptur ökurétti í 3 mánuði frá birtingu dómsins að telja.

Ákærði sæti upptöku á 0,21 g af tóbaksblönduðu kannabisefni.

Ákærði greiði og útlagðan sakarkostnað, sem samkvæmt yfirliti lögreglustjóra er 30.700 krónur vegna lyfjarannsókna og matsgerðar.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, Þ-kk-nf H-kk-nf G-kk-nf, greiði 124.000 krónur í sekt til ríkissjóðs innan fjögurra vikna frá birtingu dóms að telja en sæti ella fangelsi í 10 daga.

Ákærði er sviptur ökurétti í 3 mánuði frá dómsbirtingu.

Ákærði sæti upptöku á 0,21 g af tóbaksblönduðu kannabisefni.

Ákærði greiði útlagðan sakarkostnað 30.700 krónur.

Á-kk-nf M-kk-nf.